Title: Al- Eksandra
Subtitle: resnična zgodba o bogastvu, ljubezni, seksu, ponižanju in begu iz Libanona
Description: Al-Eksandra je ponatis Al eksandra z novo naslovnico in malo skrajšano vsebino.Al-Eksandra je intimna pripoved ženske, ki je kot
devetnajstletno dekle zagledalo plakat eksotične
dežele, spakiralo mali kovček in odšlo. Brez
pomislekov je zapustila Slovenijo, vse, kar ji je
bilo znano, in se prepustila toku življenja v tuji in
neznani deželi. Deželi, polni nasprotij, deželi, ki je
hkrati lahko tako lepa in kruta, deželi, kjer ima
vera pomembno vlogo, kjer so drugačni družinski
odnosi in navade, deželi, kjer je desetletja potekala
vojna – vse to je Libanon.
Zgodba, ki nam jo Aleksandra Veblé pripoveduje
brez dlake na jeziku, opisuje njene želje in sanje,
velike ljubezni, srečo in trenutke nesreče. Opisuje,
kako prvi dan v Bejrutu sreča Munirja, svojega
drugega moža, kako se zaljubi v Ramija, svojega
prvega moža, in ga zaradi njegovega alkoholizma
zapusti, kako jo Munir pusti na cedilu in mora
zaradi lastne varnosti z dvema hčerama zapustiti
vojni Libanon in se vrniti v Ljubljano, kjer se znova
sama postavi na noge in si uredi življenje.
Rdeča nit zgodbe pa je vrnitev v deželo po
dvajsetih letih, v deželo, ki zdaj ni več skrivnostna
in romantična, ampak je pokazala vse svoje
obraze. Ob vzponih in padcih ob razmišljanjih in
samospraševanjih dobimo necenzurirani vpogled
v Aleksandrino življenje, kulturo Libanona in vere,
ki oblikuje vse razsežnosti življenja v tej eksotični
deželi. Avtorica se ob zgodbi lastnega življenja na
hitro dotakne tudi zgodovine dežele in nas bežno
popelje čez politične spremembe v Libanonu.